Yaƙin Volta-Bani

Yakin Volta-Bani wani tawaye ne na adawa da 'yan mulkin mallaka wanda ya faru a yammacin Afirka ta Faransa (musamman, yankunan Burkina Faso da Mali na zamani) tsakanin shekarun 1915 zuwa 1917. Yaƙi ne tsakanin ƴan asalin Afirka da ya samo asali daga ƙawancen  jama'ar yankin da suka tashi da sojojin Faransa. A lokacin da ya faɗaɗa a cikin shekarar 1916 'yan tawayen sun tattara daga mutane 15,000-20,000 kuma sun yi yaki a ɓangarori da yawa. Bayan kimanin shekara guda da koma baya da dama, sojojin Faransa sun fatattaki 'yan tada kayar baya tare da ɗaure shugabanninsu a kurkuku ko kuma kashe su amma tsayin dakar ta ci gaba har zuwa shekara ta 1917. 

Yakin dai ya faro ne bayan damina ta shekarar 1915 inda wasu wakilai daga ƙauyuka kusan goma sha biyu suka taru a Bona inda suka kuduri aniyar ɗaukar makamai domin yakar 'yan mamaya na Faransa.  Wannan ya faru ne a yanayin yakin duniya na ɗaya  da shigar da sojojin Faransa. An kuma yi hasashen cewa za a iya doke gwamnatin 'yan  mulkin mallaka a wannan lokaci na rauni. An shiga matakai daban-daban yayin da sojojin 'yan  mulkin mallaka suka shirya yakin murkushe su guda biyu amma da farko sun ƙasa cimma manufarsu, ta fuskar adawa mai tsanani da dabaru masu kyau. Yaƙin Volta-Bani na ɗaya daga cikin manyan masu adawa da gwamnatin 'yan mulkin mallaka a ko'ina cikin Afirka. Wannan shi ne babban dalilin da ya sa aka samar da mulkin mallaka na Haute Volta (yanzu Burkina Faso) bayan yakin duniya na ɗaya, ta hanyar raba gundumomi bakwai daga babban yankin Haut-Sénégal da Nijar. 

An ƙirƙiro sunan "Yaƙin Volta-Bani" a cikin littafin ƙalubalen daular Afirka ta Yamma: Culture and History in the Volta-Bani War (2002) na Mahir Saul da Patrick Royer. Littafin nazari ne na nazarin ɗan adam da cikakken bayanin waɗannan arangama, bisa ga takardun tarihin soja da cikakken fahimtar yankin bisa aikin fage na ƙabilanci da tarihin baka. Ya lashe lambar yabo ta Amaury Talbot na Royal Anthropological Institute na shekarar 2002.  Labarin almara na tawaye shine batun ɗaya daga cikin mahimman ayyukan adabi na Yammacin Afirka, Nazi Boni's Crépuscule des temps anciens (1962). 

 Duba kuma 

 Gidan wasan kwaikwayo na Afirka na Yaƙin Duniya na ɗaya

 Nassoshi 







 Kara karantawa 



 Hanyoyin haɗi na waje 

 Littafin bita: Kalubalen Afirka ta Yamma ga Daular: Al'adu da Tarihi a cikin Yaƙin Turawa na Volta-Bani: Tony Chafer 
 Bita na littafi: Kalubalen Afirka ta Yamma ga Daular: al'adu da tarihi a cikin yakin 'yan mulkin mallaka na Volta-Bani: James Currey 

 Manazarta